তোলা, তোলার অভিযোগ কিছুতেই কমছে না। এবার বহিরাগত অটো চালকদের থেকে তোলা আদায়ের অভিযোগ। ঘটনায় নাম জড়িয়েছে তৃণমূলেরই এক সাংসদের। তাঁর নির্দেশেই টাকা তুলছে এলাকার মাতব্বরা। এমনটাই অভিযোগ বাগুইআটি-সাতগাছি রুটের অটো চালকদের একাংশের।
 ওয়েব ডেস্ক: তোলা, তোলার অভিযোগ কিছুতেই কমছে না। এবার বহিরাগত অটো চালকদের থেকে তোলা আদায়ের অভিযোগ। ঘটনায় নাম জড়িয়েছে তৃণমূলেরই এক সাংসদের। তাঁর নির্দেশেই টাকা তুলছে এলাকার মাতব্বরা। এমনটাই অভিযোগ বাগুইআটি-সাতগাছি রুটের অটো চালকদের একাংশের। তাঁদের বক্তব্য, রুটের যে সমস্ত অটো চালক দমদম বিধানসভা এলাকার বাসিন্দা নন,  তাঁদের মাসে এক থেকে দুই হাজার টাকা দিতেই হবে। শুধু তাই নয়, যেসমস্ত চালকরা তৃণমূল সমর্থক নন, তাঁদেরও অটো চালাতে দেওয়া হবে না বলে ফতোয়া জারি হয়েছে। আর এতেই সমস্যা পড়েছেন বহু অটো চালক।